আলী খামেনেয়ী

**সৈয়দ আলী হোসেইনী খামেনেয়ী** (, ; ১৯শে এপ্রিল ১৯৩৯ – ২৮শে ফেব্রুয়ারি ২০২৬) ছিলেন একজন ইরানি শিয়া মুসলিম ধর্মগুরু ও রাজনীতিবিদ, যিনি ১৯৮৯ সাল থেকে ২০২৬ সালে তাঁর হত্যাকাণ্ডের আগ পর্যন্ত ইরানের দ্বিতীয় সর্বোচ্চ নেতা হিসেবে দায়িত্ব পালন করেছেন। এর আগে ১৯৮১ থেকে ১৯৮৯ সাল পর্যন্ত তিনি ইরানের রাষ্ট্রপতি ছিলেন। সর্বোচ্চ নেতা হিসেবে তাঁর ৩৬ বছর ৬ মাসব্যাপী কার্যকাল তাঁকে মৃত্যুর সময় মধ্যপ্রাচ্যের সবচেয়ে দীর্ঘমেয়াদি রাষ্ট্রপ্রধান এবং শাহ মোহম্মদ রেজা পহলবীর পর সবচেয়ে দীর্ঘস্থায়ী ইরানি নেতা করে তুলেছিল। তিনি আয়াতুল্লাহিল উজমা উপাধিধারী ছিলেন এবং দ্বাদশী শিয়া মুসলিম জগতের শীর্ষস্থানীয় মরজিদের একজন হিসেবে বিবেচিত হতেন।

খামেনেয়ী পরিবারে জন্ম নেওয়া আলী তাঁর নিজ শহর মশহদে একটি হওজায় পড়াশোনা করেন। পরে ১৯৫৮ সালে কোমে স্থায়ী হন, যেখানে তিনি রুহুল্লাহ খোমেইনীর পাঠদানে অংশ নেন। খামেনেয়ী ইরানের শাহ মোহম্মদ রেজা পহলবীর বিরোধিতায় যুক্ত হন এবং শাহের শাসনামলে ছ’বার গ্রেফতার হন; পরবর্তীতে তাঁকে তিন বছরের জন্য নির্বাসিত করা হয়। ইরানের ইসলামি বিপ্লবের সময় তিনি মূলধারার একজন নেতা হিসেবে পরিচিতি লাভ করেন এবং বিপ্লব সফল হওয়ার পর নবগঠিত ইসলামি প্রজাতন্ত্রে বিভিন্ন গুরুত্বপূর্ণ পদে অধিষ্ঠিত হন। বিপ্লবোত্তর কালে তিনি এক হত্যাচেষ্টার লক্ষ্যবস্তুতে পরিণত হন, যার ফলে তাঁর ডানহাত পক্ষাঘাতগ্রস্ত হয়। ইসরায়েলের তরফ থেকে তাঁর বিরুদ্ধে ধারাবাহিক হত্যার হুমকিও ছিল। ১৯৮১ থেকে ১৯৮৯ সাল পর্যন্ত ইরান–ইরাক যুদ্ধের সময় তিনি ইরানের তৃতীয় রাষ্ট্রপতি হিসেবে দায়িত্ব পালন করেন এবং ঐ সময় ইসলামি বিপ্লবী রক্ষীবাহিনীর (আইআরজিসি) সঙ্গে ঘনিষ্ঠ সম্পর্ক গড়ে তোলেন। তিনি তৎকালীন ও প্রথম সর্বোচ্চ নেতা রূহুল্লাহ খোমেইনীর আস্থাভাজন হয়ে ওঠেন। মৃত্যুর অনতিবিলম্ব পূর্বে খোমেইনী ও তাঁর মনোনীত উত্তরসূরি হোসেইন-আলী মোন্তজেরীর মধ্যে একটি মতবিরোধ দেখা দেয়। ফলে তাঁর স্থলাভিষিক্ত কে হবেন সে ব্যাপারে কোনও ঐক্যমত্য ছিল না। ১৯৮৯ সালে রুহুল্লাহ খোমেইনীর মৃত্যু ও রাষ্ট্রীয় অন্ত্যেষ্টিক্রিয়া শেষে বিশেষজ্ঞ পরিষদ তাঁকে সর্বোচ্চ নেতা রূপে নির্বাচিত করে। তাঁর পূর্বসূরি যেখানে গ্র্যান্ড আয়াতুল্লাহ পদমর্যাদাধারী ছিলেন, খামেনেয়ী সেখানে ছিলেন মধ্যম পর্যায়ের আলেম; নিয়োগের আগে তিনি আয়াতুল্লাহও ছিলেন না। রাষ্ট্রীয় গণমাধ্যম, পৃষ্ঠপোষকতা নেটওয়ার্ক এবং নিরাপত্তা কাঠামোর সহায়তায় তিনি এ পদে অধিষ্ঠিত হন। যদিও আকবর হাশেমী রফসঞ্জানীর মতে, মৃত্যুর পূর্বে খোমেইনী তাঁর উত্তরসূরী হিসেবে খামেনেয়ীকে মনোনীত করে গিয়েছিলেন।

সর্বোচ্চ নেতা হিসেবে খামেনেয়ী বেসামরিক ব্যবহারের জন্য ইরানের পারমাণবিক কর্মসূচিকে সমর্থন করেন, তবে গণবিধ্বংসী অস্ত্র উৎপাদন নিষিদ্ধ করে একটি ফতোয়া জারি করেন। তিনি রাষ্ট্রমালিকানাধীন শিল্পের বেসরকারীকরণকে সমর্থন করেন এবং তেল–গ্যাসের মজুদকে কাজে লাগিয়ে ইরানকে একটি জ্বালানি পরাশক্তিতে রূপান্তর করেন। তাঁর পররাষ্ট্রনীতি ছিল শিয়া ইসলামবাদ এবং ইসলামি বিপ্লব রপ্তানির ওপর কেন্দ্রীভূত। আইআরজিসিকে উন্নয়নের ক্ষেত্রে তিনি গুরুত্বপূর্ণ ভূমিকা রাখেন, একে অভ্যন্তরীণ নিয়ন্ত্রণ ও আঞ্চলিক প্রভাব বিস্তারের প্রধান হাতিয়ারে পরিণত করেন। তার নেতৃত্বে ইরান সিরীয় গৃহযুদ্ধ, ইরাক যুদ্ধ, ইয়েমেনি গৃহযুদ্ধ ও গাজা যুদ্ধসহ বিভিন্ন সংঘাতে “প্রতিরোধ অক্ষ” জোটকে সমর্থন দেয়; পাশাপাশি রুশ–ইউক্রেনীয় যুদ্ধে রাশিয়াকেও সমর্থন করে। ইসরায়েল ও সিয়োনবাদের কঠোর সমালোচক হিসেবে তিনি ইসরায়েলি–ফিলিস্তিন সংঘাতে ফিলিস্তিনিদের সমর্থন করেন; তাঁর বক্তব্যে ইসরায়েল ধ্বংসের আহ্বান এবং ইহুদিবিদ্বেষী বক্রোক্তিও অন্তর্ভুক্ত ছিল। তাঁর শাসনামলে ইরানের সঙ্গে যুক্তরাষ্ট্রের সম্পর্ক বৈরী ছিল এবং ইসরায়েল ও সৌদি আরবের সঙ্গে ইরান ছায়াযুদ্ধে লিপ্ত ছিল। ২০২৫ ও ২০২৬ সালে ইসরায়েল ও যুক্তরাষ্ট্রের সঙ্গে উত্তেজনা বৃদ্ধি পেয়ে বারোদিনের যুদ্ধ এবং চলমান সংঘাতে রূপ নেয়; দ্বিতীয়টিতে খামেনেয়ী নিহত হন।

একজন বাস্তববাদী কট্টরপন্থী রূপে চিহ্নিত খামেনেয়ী বামপন্থী গোষ্ঠী, মধ্যপন্থী আলেম এবং রাজনৈতিক ভিন্নমতাবলম্বীদের প্রান্তিকায়ন করেছিলেন; তবে শাসনের স্থিতিশীলতা বা বৈধতা হুমকির মুখে পড়লে কখনও কখনও বিধিনিষেধ শিথিল করতেন। তাঁর নেতৃত্ব রাষ্ট্রের সামরিকায়ন সম্প্রসারণ এবং সর্বোচ্চ নেতার কার্যালয়ে ক্ষমতা কেন্দ্রীভূতকরণের সঙ্গে ঘনিষ্ঠভাবে জড়িত ছিল। তিনি আইআরজিসির নিয়ন্ত্রণ এবং এর কমান্ডারদের নির্বাচন ও অপসারণের করতেন। তাঁর বিরোধীদের দমনের ক্ষেত্রে আইআরজিসিকে ব্যবহারের অভিযোগ রয়েছে। তাঁর সমালোচকেরা তাঁকে দমনমূলক একনায়ক হিসেবে অভিহিত করেন এবং ব্যাপক হত্যাযজ্ঞ ও বিভিন্ন অবিচারের জন্য দায়ী করেন। ১৯৯৯, ২০০৯, ২০১১–২০১২, ২০১৭–২০১৮, ২০১৮–২০১৯, ২০১৯–২০২০, ২০২২–২০২৩ এবং ২০২৫–২৬ সালে তিনি বহু বিক্ষোভের মুখোমুখি হন। ইরানের সাংবাদিক, ব্লগার ও অন্যান্য ব্যক্তিদের তাঁকে অপমান করার অভিযোগে—প্রায়ই ধর্ম অবমাননার অভিযোগের সঙ্গে মিলিয়ে—বিচারের সম্মুখীন করা হয়। তাদের শাস্তির মধ্যে বেত্রাঘাত ও কারাদণ্ড অন্তর্ভুক্ত ছিল; এদের কেউ কেউ কারাগারে মৃত্যুবরণ করেন।

সর্বোচ্চ নেতা হিসেবে খামেনেয়ী ইসলামি প্রজাতন্ত্রী ইরানের সবচেয়ে ক্ষমতাধর রাজনৈতিক ব্যক্তিত্ব ছিলেন। তিনি ছিলেন ইরানের রাষ্ট্রপ্রধান, সশস্ত্রবাহিনীর কমান্ডার-ইন-চিফ, ফরমান জারিকারী এবং অর্থনীতি, পরিবেশ, পররাষ্ট্রনীতি, জাতীয় পরিকল্পনা প্রভৃতি খাতে সরকারি নীতিনির্ধারণে চূড়ান্ত সিদ্ধান্তগ্রহীতা। সরকারের নির্বাহী বিভাগ, আইন বিভাগ ও বিচার বিভাগের পাশাপাশি সামরিক বাহিনী ও গণমাধ্যমের ওপর তাঁর প্রত্যক্ষ বা পরোক্ষ নিয়ন্ত্রণ ছিল। বিশেষজ্ঞ পরিষদ, রাষ্ট্রপতি ও ইসলামি মজলিসে শূরার সকল পদপ্রার্থীরা অবিভাবক পরিষদ দ্বারা পুননীরিক্ষিত হন, আর এই অবিভাবক পরিষদের সদস্যগণ প্রত্যক্ষ বা পরোক্ষভাবে ইরানের সর্বোচ্চ নেতা কর্তৃক মনোনীত হন। এরকম ঘটনাও ঘটেছে যেখানে নির্দিষ্ট ব্যক্তির ওপর অবিভাবক পরিষদের নিষেধাজ্ঞা থাকা সত্ত্বেও খামেনেয়ীর নির্দেশে তা বাতিল ঘোষণা করা হয়েছে। ফোর্বস সাময়িকী ২০১২ সালে তাকে পৃথিবীর সবচেয়ে ক্ষমতাধর ২১ জন ব্যক্তির তালিকায় স্থান দেয়।

## প্রাথমিক জীবন ও শিক্ষা

আয়াতুল্লাহ সৈয়দ আলী খামেনেয়ী ১৯৩৯ সালের ১৫ জুলাই মাশহাদ শহরে জন্মগ্রহণ করেন। খামেনেয়ী ‘সৈয়দ’ খেতাব ধারণ করেন যা সরাসরি বংশানুক্রমে  ইমাম আলী ইবনে আবু তালিব হতে পাওয়া। খামেনেয়ীর পূর্বপুরুষদের বেশিরভাগই বর্তমান ইরানের তাফরেজ থেকে আগত এবং তারা দেশান্তরিত হয়ে তাবরিজ শহরে বসবাস শুরু করেন। তার পিতার নাম সৈয়দ জওয়াদ খামেনেয়ী এবং মাতার নাম খাদিজা মিরদামাদী। মা-বাবার আট সন্তানের মধ্যে খামেনেয়ী দ্বিতীয়, এর মধ্যে তার দুই ভাই-ই ধর্মগুরু। তার ছোট ভাই হাদী খামেনেয়ী একটি ইরানি সংবাদপত্রের সম্পাদক ও ধর্মগুরু।

প্রথম বয়সে খামেনেয়ী তার গুরুগণ, যেমন: শেখ হাশেম কজভিনি এবং আয়াতুল্লাহ মিলানির কাছে ধর্মশিক্ষায় দীক্ষিত হন। ১৯৫৭ সালে মাশহাদ ত্যাগ করে তিনি বর্তমান ইরাকের শহর নাজাফের উদ্দেশে রওনা হন। কিছু দিন নাজাফে থাকার পর তিনি কোম শহরে বসবাস শুরু করেন। সেখানে তিনি ১৯৫৮ থেকে ১৯৬৪ সাল পর্যন্ত ইসলামি সামরিক একাডেমিতে ধর্মতত্ত্ব শেখেন। এই সময় তার সতীর্থ ছিলেন রুহুল্লাহ খোমেনী। এরপরে তিনি ১৯৬৩ সালে ইসলামী কার্যকলাপের সাথে জড়িয়ে পড়েন এবং এর জন্য তাকে কারাবরণ করতে হয়। আলী খামেনেয়ী সোভিয়েত ইউনিয়নের পিপলস ফ্রেন্ডশিপ ইউনিভার্সিটি অফ রাশিয়া থেকে উচ্চতর শিক্ষা গ্রহণ করেন, যদিও এই বিষয়ে তার ওয়েবসাইটে কোনও কিছুর উল্লেখ নেই।

## ভাষাগত দক্ষতা ও সাহিত্যানুরাগ
অন্যান্য রাষ্ট্রনায়কদের তুলনায় খামেনেয়ীর ভাষাগত দক্ষতা ও সাহিত্য অনুরাগ একটু বেশিই বলা চলে। খামেনেয়ী উত্তম আরবি বলতে পারেন এবং তার মাতৃভাষা হচ্ছে ফার্সি। তিনি ফার্সিতে একধিক আরবি বই অনুবাদ করেছেন, এর মধ্যে বিখ্যাত মিশরীয় ইসলামী চিন্তাবিদ সৈয়দ কুতুবের কাজও রয়েছে। তিনি তার পিতার মাতৃভাষা আজারবাইজানিতেও মোটামুটি শুদ্ধভাবে কথা বলতে পারেন এবং কিছুটা ইংরেজি বোঝেন।

## রাজনৈতিক জীবন
১৯৭৯ সালে ইরানে ইসলামী শাসনতন্ত্র প্রতিষ্ঠার পর, তিনি পর পর সংস্কার কমিশনের সদস্য, উপ-প্রতিরক্ষামন্ত্রী, সংস্কার রক্ষী বাহিনীর সেনাপ্রধান, তেহরানের ইসলামী ধর্মীয় নেতা, ইসলামী সংসদের স্পিকার ও সর্বোচ্চ প্রতিরক্ষা কমিশনে খোমেনীর প্রতিনিধির দায়িত্ব পালন করেন।

সৈয়দ আলী খামেনেয়ী ইরানি বিপ্লব চলাকালে আয়াতুল্লাহ রুহুল্লাহ খোমেনীর ঘনিষ্ঠ সহযোদ্ধা এবং বিপ্লবের অন্যতম গুরুত্বপূর্ণ ব্যক্তিত্ব ছিলেন। তিনি খোমেনীর নেতৃত্বে রাজা মোহাম্মদ রেজা শাহ পাহলভীর বিরুদ্ধে রাজনৈতিক অভিযানে অংশ নেন। ১৯৬৪ থেকে ১৯৭৮ সাল পর্যন্ত তিনি বহুবার গ্রেফতার হন। ১৯৭৮ সালে তিনি বিদেশে আশ্রয় নেন।

১৯৮১ সালের জুন মাসে খুব কাছ থেকে হওয়া একটি হত্যাচেষ্টা থেকে পালাতে সক্ষম হন, যখন তিনি সংবাদ সম্মেলন করছিলেন কাছাকাছি থাকা একটি টেপরেকর্ডার বোমা তার পাশে বিস্ফোরিত হয়। এর জন্য তার মূল্য দিতে হয়। তিনি তার ডান হাতের কার্যক্ষমতা সারাজীবনের জন্য হারান।

১৯৮১ সালে মোহাম্মাদ আলি রাজাজি হত্যার পর, ওই বছরের অক্টোবরে অনুষ্ঠিত ইরানের ৩য় রাষ্ট্রপতি নির্বাচনে আলী খামেনেয়ী ব্যাপক ব্যবধানে ধর্মীয় নেতা হিসেবে জয়লাভ করেন। এই নির্বাচনে ইরানের ৯৫ শতাংশের উপরে অর্থাৎ ১ কোটি ৬০ লাখ মানুষ তাকে ভোট দেয়। রুহুল্লাহ খোমেনী চেয়েছিলেন ধর্মীয় নেতাদের রাষ্ট্রপতি পদ থেকে আলাদা রাখতে, পরে অবশ্য তাকে মত বদলাতে হয়।

খামেনেয়ী তার দেশ ইরানকে ১৯৮০র দশকে সংঘটিত ইরান-ইরাক যুদ্ধ চলাকালে সফলভাবে নেতৃত্ব দিতে সক্ষম হন। এই যুদ্ধে সাদ্দাম হোসেনের ইরাক বর্তমান ও পূর্বের পরাশক্তিগুলোর সমর্থন পেলেও কৌশলগত দিক থেকে তারা ইরানের কাছে পরাজয় বরণ করে।

আলি খামেনেয়ী রুহুল্লাহ খোমেনীর উত্তরসূরি হিসেবে খোমেনীর মৃত্যুর পর ১৯৮৯ সালের ৪ জুন ইরানের সর্বোচ্চ ধর্মীয় নেতা হিসেবে দায়িত্ব গ্রহণ করেন।

### পরমাণু ক্ষমতা
খামেনেই পারমাণবিক অস্ত্র সম্পর্কে ফতোয়া জারি করে বলেন, পারমাণবিক অস্ত্রের ব্যবহার ইসলাম মোতাবেক নিষিদ্ধ। ইরানের পরমাণু কার্যক্রম বর্তমানে আন্তর্জাতিক বিতর্কের অংশ। ইসরায়েল ও ইসরায়েলরপন্থী কিছু পশ্চিমা দেশের অভিযোগ যে ইরান পারমাণবিক অস্ত্র তৈরির চেষ্টা করছে অন্যদিকে ইরানের দাবি তাদের লক্ষ্য শান্তিপূর্ণ ভাবে বিদ্যুৎ উৎপাদন। যুক্তরাষ্ট্র ও কিছু পশ্চিমা দেশ তাদের দাবি এখন পর্যন্ত পুরো প্রমাণ করতে সক্ষম না হওয়াতেও 
ইরানের ওপর অর্থনৈতিক অবরোধ আরোপ করে রেখেছে।

## দেশীয় নীতি
অনেকের মতে খামেনেয়ী রক্ষণশীল ইরানের প্রতিষ্ঠাতা। খামেনেয়ী দেশটির সামরিক বাহিনীর সর্বাধিনায়ক, বিচার বিভাগ, জাতীয় রেডিও ও টেলিভিশনের প্রধান।

খামেনেয়ী পারমাণবিক ব্যবহার সম্পর্কে বলেন যে, তিনি বেসামরিক কাজে পারমাণবিক পদক্ষেপে বিশ্বাসী, কারণ তেল আর গ্যাস চিরকাল মজুদে থাকতে পারে না।

৩০ এপ্রিল ২০০৮ তারিখে সৈয়দ আলি খামেনেয়ী আহমাদিনেজাদের অর্থনৈতিক নীতি সমর্থন দিয়ে বলেন, "পশ্চিমাদের অর্থনৈতিক “সঙ্কট” ইরনের চেয়ে বেশি ঘনীভূত, যুক্তরাষ্ট্র ও ইউরোপ প্রতিনিয়ত মুদ্রাস্ফীতিসহ আরও অনেক বাণিজ্যিক সমস্যার সঙ্গে লড়াই করছে।"

### বৈজ্ঞানিক অগ্রগতি
খামেনেয়ী ইরানের বৈজ্ঞানিক অগ্রগতির অন্যতম সহায়কারী ও সমর্থক। তিনি অন্যতম প্রথম ধর্মীয় নেতা যারা বিভিন্ন জৈবিক গবেষণা অণুমোদন ও সমর্থন দেন।
২০০৪ সালে খামেনেয়ী বলেন, একটি দেশের উন্নয়ন সেই দেশের বিজ্ঞান ও প্রযুক্তিতে বিনিয়োগের উপর নির্ভর করে।

### মানবাধিকার
মানবাধিকারকে ইসলামী শিক্ষার মূল বিষয় হিসেবে অভিহিত করেন আলী খামেনেয়ী। তিনি বলেন ইসলামী মানবাধিকার বেঁচে থাকার অধিকার, স্বাধীনতার অধিকার এবং ন্যায়বিচার পাবার অধিকার দেয়। তিনি পশ্চিমাদের কঠোর সমলোচনা করেন যারা ইসলামী গণতন্ত্রকে জনগণের উপর অর্থনৈতিক অত্যাচার আর স্বৈরশাসন হিসেবে আখ্যা দেয়।

## পররাষ্ট্র নীতি
ইরানের পররাষ্ট্র নীতি সাধারণত খামেনেয়ীর সরাসরি সম্পৃক্ততা বা অনুমোদন ছাড়া পরিচালিত হয় না।

### যুক্তরাষ্ট্রের সাথে বৈদেশিক নীতি
[থাম্ব|খামেনেয়ী এবং [রুশ রাষ্ট্রপতি ভ্লাদিমির পুতিন]]
২০০৬ সালের জুন মাসে সৈয়দ আলী খামেনেয়ী বলেন, "ইরান পারস্য উপসাগর থেকে শক্তি চালানে ব্যাহত করবে (বিশ্বের দৈনিক ২০ শতাংশের অধিক জ্বালানী তেলের সরবরাহ আসে ইরানি উপকূলের কাছাঁকাছি অবস্থিত পারস্য উপসাগরের হরমুজ প্রণালি থেকে,) এর ফলে ইরান যুক্তরাষ্ট্রের হামলার সম্মুখহীন হতে পারে, তিনি অনড় থেকে বলেন তেহরান তার পরমাণু জ্বালানী তৈরির অধিকার থেকে সরে আসবে না।

১৪ সেপ্টেম্বর ২০০৭-এ আয়াতুল্লাহ আলী খামেনেয়ী (রমজান মাসের প্রথম শুক্রবারের জুম্মার নামাজের সময়) ইরাকে হামলার জন্য জর্জ বুশ এবং মার্কিন কর্মকর্তাদের “দায়ী” উল্লেখ করে বলেন, "আন্তর্জাতিক ফৌজদারি আদালতে বিচারের চেষ্টার করা হবে।" তিনি আরও যুক্তরাষ্ট্রকে ইরাক হামলার পর “অন্ধ সন্ত্রাসী কার্যকলাপের” জন্য দায়ী করেন। তিনি ইরাকের নিরাপত্তাহীনতার মূল কারণ হিসেবে মার্কিন যুক্তরাষ্ট্রের কথা বলেন।

২০০৯ সালের ২১ মার্চ মার্কিন রাষ্ট্রপতি বারাক ওবামা দুই চিরায়ত শত্রু ইরান ও যুক্তরাষ্ট্রের মধ্যে নতুন করে কূটনৈতিক প্রবৃত্তি শুরু করার প্রস্তাব পাশ করেন। খামেনেয়ী এ সম্পর্কে বলেন যে আমেরিকার কথা পরিবর্তনই শুধু যথেষ্ট নয় এবং আরও বলেন, “আমরা দেখব এবং বিচার করব (নতুন মার্কিন প্রশাসনকে).........তারা পরিবর্তন করলে আমরাও আমদের মনোভাব পরিবর্তন করব।”

২০১১ সালের জুন মাসে খামেনেয়ী মার্কিন সরকারকে সন্ত্রাসবাদী বলে অভিযুক্ত করেন এবং সন্ত্রাসবাদের আমেরিকান সংজ্ঞা বাতিল করে দেন। তিনি উদ্ধৃত করে বলেন, “মার্কিন এবং ইউরোপীয় সরকারগুলো স্বাধীন রাষ্ট্র ফিলিস্তিন প্রতিষ্ঠার জন্য লড়াইরত ফিলিস্তিনিদের সন্ত্রাসবাদী বলে অভিহিত করে।”

জুন ২০১২-তে তিনি আবারও বলেন “ঘৃণা করি পশ্চিমাদের।”

### ৯/১১ হামলার নিন্দা
সেপ্টেম্বর ১১, ২০০১ এর হামলার পর খামেনেয়ী এই কাজের সঙ্গে জড়িতদের নিন্দা করেন এবং সারা পৃথিবীর সন্ত্রাসবাদের বিরুদ্ধে নিন্দা জানান। কিন্তু এই ঘটনার জন্য আফগানিস্তানে সামরিক হস্তক্ষেপের ব্যাপারে জোরালোভাবে সতর্ক করেন। তিনি এই বিষয়ে উদ্ধৃত করে বলেন, “গণহত্যার মতো ধ্বংসাত্মক কাজ যেখানেই করা হোক না কেন বা যার দ্বারাই অপরাধ সংঘটিত হোক না কেন এবং যারাই এর শিকার হোক না কেন, সারা পৃথিবী জুড়েই এটি নিন্দনীয়।”

### ইসরায়েল ও ফিলিস্তিন ইস্যুতে অবস্থান
২০০০ সালের ১৫-ই ডিসেম্বর সৈয়দ আলী হোসেনী খামেনেয়ী বলেন, “ক্ষতিকর টিউমার রাষ্ট্রকে (ইসরায়েল) এই অঞ্চল থেকে অপসারণ করা উচিত।” ওই অনুষ্ঠানেই তিনি একটি প্রস্তাব পেশ করে বলেন “ফিলিস্তিনি শরণার্থীদের ফিরে আসা উচিত এবং মুসলমান, খৃষ্টান ও ইহুদীরা (অভিবাসী ইহুদী ব্যতীত) ঠিক করে তাদের নিজেদের জন্য একটি সরকার প্রতিষ্ঠা করতে পারে।” "

## ব্যক্তিগত জীবন
ব্যক্তিগত জীবনে আলি খামেনেয়ী ছয় সন্তানের পিতা। তার এক পুত্র মুজতবা বিয়ে করেন গোলাম আলী হাদ্দাদ আদেলের কন্যাকে। খামেনেয়ী বলেছেন তিনি মাঝেমাঝে আমেরিকান সাময়িকী যেমন: টাইম ও নিউজউইক পড়ে থাকেন।

## শাহাদাৎ বরণ

আয়াতুল্লাহ আলী খামেনি ২৮ ফেব্রুয়ারি ২০২৬ সালে যুক্তরাষ্ট্র ও ইসরায়েলের হামলায় শাহাদাৎ বরণ করেন।  দেশটিতে ৪০ দিনের রাষ্ট্রীয় শোক ঘোষণা করা হয়।  

## আরও দেখুন

* রুহুল্লাহ্‌ খামেনেই
* ইরানি বিপ্লব
* রাষ্ট্র প্রধানের তালিকা

## টীকা

## তথ্যসূত্র

## বহিঃসংযোগ

;দাপ্তরিক
* সর্বোচ্চ ধর্মীয় নেতার দাপ্তরিক ওয়েবসাইট
* আলি খামেনেইর ওয়েবসাইট

;মিডিয়া
* 
* 
* 
* 
* 
* 
* 
* 

;ভিডিও
* আয়তুল্লাহ্‌ আলি খামেনেইর ভিডিও সংকলন
* Ayatollah Khamenei in the city of Ardabil reading different poems in Azerbaijani language about Imam Hussein and events in Karbala. 

 

বিষয়শ্রেণী:১৯৩৯-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:আলী খামেনেয়ী
বিষয়শ্রেণী:ধর্মীয় নেতা
বিষয়শ্রেণী:ইরানি রাজনীতিবিদ
বিষয়শ্রেণী:ইরানি বিপ্লব
বিষয়শ্রেণী:ইরানের রাষ্ট্রপতি
বিষয়শ্রেণী:অসম্পূর্ণ
বিষয়শ্রেণী:ইরানের সর্বোচ্চ নেতা
বিষয়শ্রেণী:ইরানি আজারবাইজানিয় রাজনীতিবিদ
বিষয়শ্রেণী:২০শ শতাব্দীর অনুবাদক
বিষয়শ্রেণী:আল-হুসাইনি পরিবার
বিষয়শ্রেণী:বিরুদ্ধ-মার্কিনবাদ
বিষয়শ্রেণী:ইরানি আজারবাইজানিয়
বিষয়শ্রেণী:ইরানি ভিন্নমতাবলম্বী
বিষয়শ্রেণী:ইরানি বিপ্লবের ব্যক্তি
বিষয়শ্রেণী:মার্কিন যুক্তরাষ্ট্রের ট্রেজারি বিভাগের নিষেধাজ্ঞার সাপেক্ষে ইরানি ব্যক্তি
বিষয়শ্রেণী:ইরানে মার্কিন বিরোধী মনোভাব
বিষয়শ্রেণী:মৃত ব্যক্তি